सड़क निर्माण पूरा, राशि के लिए भटक रहा ठेकेदार
कलेक्टर से शिकायत कर पंचायत से रािश दिलाने की लगाई गुहार
भास्कर संवाददाता|धूपकरण
सांसद निधि से मंजूर 53 मीटर सीमेंट कांक्रीट सड़क निर्माण पूरा होने के बाद ठेकेदार राशि के लिए भटक रहा है। निर्माण एजेंसी मर्दानपुर गांव की है। अब ठेकेदार एजेंसी से राशि पाने के लिए परेशान हो रहा है। उसने कलेक्टर से इस आशय की शिकायत की है। ठेकेदार मनोहर पिता रनछोड़ ने बताया गांव में सांसद निधि से स्वीकृत 53 मीटर सीसी रोड और छत-चबूतरा निर्माण के लिए 2 लाख 50 हजार रुपए मंजूर हुए थे। सरपंच, सचिव और इंजीनियर ने मुझे दोनों कार्य का ठेका 2 लाख 30 हजार रुपए में दिया। इसके लिए मुझे 66 हजार रुपए का चैक और 25 हजार रुपए की राशि दी गई। इसी तरह सचिव द्वारा 18 हजार और 10 हजार रुपए का चैक 3 अप्रैल 2014 को दिया गया। बैंक से चैक बाउंस हो गए। मनोहर के मुताबिक सीसी रोड के लिए 3 डम्पर रेत और 3 डम्पर गिट्टी हरदा से खरीदी गई। लेकिन सरपंच, सचिव और इंजीनियर ने चालाकी से खिरकिया की एक दुकान का बिल लगा दिया। इस बिल से 11 हजार रुपए रेत के डम्पर की कीमत 13 हजार रुपए वसूली गई। उसे अब भी करीब 65 हजार रुपए पंचायत से लेना है। उसने कलेक्टर से राशि दिलाए जाने की गुहार लगाई है।
hin_Deva hin_Deva npi_Deva hin_Deva